FI Euroopan unionin virallinen lehti L 17/1

KOMISSION ASETUS (EU) N:o 36/2014,

annettu 16 päivänä tammikuuta 2014,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse aminopyralidin, klorantraniiliproolin, syflufenamidin, mepikvatin, metalaksyyli-M:n, propamokarbin, pyriofenonin ja kinoksifeenin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan

sekä katsoo seuraavaa:

(1) Metalaksyyli-M:n ja kinoksifeenin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Aminopyralidin, klorantraniiliproolin, syflufenamidin, mepikvatin, pensykuronin ja propamokarbin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Pyriofenonille ei vahvistettu erityisiä jäämien enimmäismääriä asetuksen (EY) N:o 396/2005 liitteessä IV eikä aine sisälly mainittuun liitteeseen, joten siihen sovelletaan oletusarvoa 0,01 mg/kg.

(2) Tehoainetta klorantraniiliprooli sisältävän kasvinsuojeluaineen käyttöä punajuuriin, porkkanoihin, mukulasellereihin, piparjuuriin, maa-artisokkiin, palsternakkoihin, juuripersiljoihin, kaurajuuriin, lanttuihin, nauriisiin ja muihin juureksiin ja juurimukuloihin (lukuun ottamatta sokerijuurikkaita ja retiisejä ja retikoita) koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Syflufenamidin osalta tällainen hakemus tehtiin sen käytöstä siemenhedelmiin (lukuun ottamatta omenoita ja päärynöitä), avomaankurkkuihin sekä paksukuorisiin Cucurbitaceae-heimon vihanneksiin (lukuun ottamatta meloneita); mepikvatin osalta tällainen hakemus tehtiin sen käytöstä kauraan ja vehnään ja esiintymisestä eläinperäisissä tuotteissa ottaen huomioon rehuissa olevat jäämät, jotka johtuvat mepikvatin käytöstä vehnään, rukiiseen ja ohraan; metalaksyyli-M:n osalta tällainen hakemus tehtiin sen käytöstä herukoihin; pensykuronin osalta tällainen hakemus tehtiin sen käytöstä perunoihin; propamokarbin osalta tällainen hakemus tehtiin sen käytöstä sinappikaaleihin ja purjoon; ja pyriofenonin osalta tällainen hakemus tehtiin sen käytöstä syötäviksi ja viinin valmistukseen tarkoitettuihin viinirypäleisiin, ohraan, kauraan, rukiiseen ja vehnään.

(4) Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemus aminopyralidin esiintymisestä eläinperäisissä tuotteissa ottaen huomioon rehuissa olevat jäämät, jotka johtuvat aminopyralidin käytöstä nurmilaitumilla. Hakija väittää, että aminopyralidin sallittu käyttö nurmilaitumilla Yhdysvalloissa, Kanadassa, Boliviassa, Argentiinassa ja Brasiliassa johtaa siihen, että jäämämäärät ylittävät asetuksessa (EY) N:o 396/2005 vahvistetut sallitut enimmäismäärät, ja että jäämien enimmäismäärien on oltava korkeammat, jotta vältetään eläinperäisten tuotteiden tuontia koskevat kaupan esteet.

(5) Klorantraniiliproolin osalta tällaiset hakemukset tehtiin sen käytöstä öljysiemeniin (lukuun ottamatta maapähkinöitä, soijapapuja ja puuvillansiemeniä) ja kinoksifeenin osalta sen käytöstä humaliin. Molemmissa tapauksissa hakijat väittävät, että kyseisten aineiden sallittu käyttö mainittuihin viljelykasveihin Yhdysvalloissa johtaa siihen, että jäämämäärät ylittävät asetuksessa (EY) N:o 396/2005 vahvistetut sallitut enimmäismäärät, ja että jäämien enimmäismäärien on oltava korkeammat, jotta vältetään öljysiementen tuontia koskevat kaupan esteet.

(6) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(7) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(8) Elintarviketurvallisuusviranomainen totesi aminopyralidin käytöstä nurmilaitumille, että nykyisiä jäämien enimmäismääriä ei ole tarpeen muuttaa maidon, munien, siipikarjan ja sioista saatavien tuotteiden osalta. Siltä osin kuin on kyse klorantraniiliproolin käytöstä öljysiemeniin ja pensykuronin käytöstä perunoihin, elintarviketurvallisuusviranomainen totesi, etteivät toimitetut tiedot ole riittävät uuden jäämien enimmäismäärän vahvistamiseksi. Siltä osin kuin on kyse propamokarbin käytöstä purjoihin, elintarviketurvallisuusviranomainen ei suosittele ehdotettujen jäämien enimmäismäärien vahvistamista, sillä kuluttajille aiheutuvaa riskiä ei voida sulkea pois. Lisäksi aiotun pintakäsittelyn perusteeksi ei ole toimitettu riittäviä tietoja. Sen vuoksi nykyiset jäämien enimmäismäärät olisi jätettävä ennalleen.

(9) Kaikkien muiden hakemusten osalta elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien ja tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(10) Elintarviketurvallisuusviranomainen ehdotti, että eläinperäisiin elintarvikkeisiin sovellettaisiin aminopyralidin osalta Codex Alimentarius -komission vahvistamia enimmäismääriä (CXL-arvoja) sen sijaan, että muutettaisiin jäämien enimmäismääriä, kuten hakija pyytää, sillä CXL-arvot perustuvat samoihin tieteellisiin seikkoihin. Nämä CXL-enimmäismäärät ovat turvallisia kuluttajille unionissa, ja sen vuoksi ne olisi sisällytettävä asetukseen (EY) N:o 396/2005 jäämien enimmäismääränä.

(11) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(12) Sen vuoksi asetusta (EY) N:o 396/2005 olisi muutettava.

(13) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä tammikuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkosta: http://www.efsa.europa.eu:

Reasoned opinion on the modification of the existing MRLs for aminopyralid in food commodities of animal origin. EFSA Journal 2013;11(6):3271 [35 pp.]. doi:10.2903/j.efsa.2013.3271.

Reasoned opinion on the modification of the existing MRLs for chlorantraniliprole in several root and tuber vegetables and oilseeds. EFSA Journal 2013;11(7):3296 [36 pp.]. doi:10.2903/j.efsa.2013.3296.

Reasoned opinion on the modification of the existing MRLs for cyflufenamid in pome fruits, cucurbits (inedible peel) and gherkins. EFSA Journal 2013;11(7):3336 doi:10.2903/j.efsa.2013.3336.

Reasoned opinion on the modification of the existing MRLs for mepiquat in oats, wheat and food commodities of animal origin. EFSA Journal 2013;11(6):3275 [40 pp.]. doi:10.2903/j.efsa.2013.3275.

Reasoned opinion on the modification of the existing MRLs for metalaxyl-M in currant (red, black and white). EFSA Journal 2013;11(7):3297 [25 pp.]. doi:10.2903/j.efsa.2013.3297.

Reasoned opinion on the modification of the existing MRL for pencycuron in potatoes. EFSA Journal 2012;10(12):3011 [21 pp.]. doi:10.2903/j.efsa.2012.3011.

Reasoned opinion on the modification of the existing MRLs for propamocarb in rocket and leek. EFSA Journal 2013;11(6):3255 [32 pp.]. doi:10.2903/j.efsa.2013.3255.

Reasoned opinion on the setting of new MRLs for pyriofenone in cereals, grapes and animal products. EFSA Journal 2013;11(7):3342 [23 pp.]. doi:10.2903/j.efsa.2013.3342.

Reasoned opinion on the modification of the existing MRL for quinoxyfen in hops. EFSA Journal 2013;11(7):3343 [22 pp.]. doi:10.2903/j.efsa.2013.3343.